text: Bøderegn ved skoler
  12 august 2010 kl. 12.17
  Syd- og Sønderjyllands Politi fortsætter færdselskontrollen ved skoler på fjerde dag. I dag var færdselspolitiet i Vejen, Sønderborg, Haderslev og Tønder.
  Resultatet blev:
   På skolevejen til Starup Skole ved Haderslev blev fem bilister ?blitzet? for at køre for stærkt.
  På skolevejen ved Sct. Severin Skole i Haderslev kørte 18 for stærkt. Én bilist fik en klip i kørekortet.
  På skolevejen til Broager Skole kørte tre for stærkt.
  Ved Askov-Malt Skole kørte to uden sele og én havde glemt kørekortet.
  Ved Brørup Skole kørte 14 for stærkt.
  Ved Østerbyskolen i Vejen kørte fem uden sele. Blandt andre en lærer. To børn var ikke spændt fast, og det gav to klip i kørekortet. Én bil havde fejl og mangler.
  Ved Holsted Skole kørte 26 for stærkt. Én kørte så stærkt, at vedkommende fik en betinget frakendelse af kørekortet.
  Ved Agerskov Skole kørte fire uden sele, én snakkede i håndholdt mobiltelefon og ét barn var ikke spændt fast.
  Ved Bredebro Skole kørte tre uden sele.
  Ved Holmeskolen i Tønder kørte 14 for stærkt.
  